কবি জীবনানন্দ দাশের "বনলতা সেন" কবিতার একটি অংশ নিচে দেওয়া হল।

বিম্বিসার অশোকের ধূসর জগতে
সেখানে ছিলাম আমি; আরো দূর অন্ধকারে বিদর্ভ নগরে;

এখানে কি বোঝানো হয়েছে? বিশ্লেষণ কর। 
উপরোক্ত পংক্তিগুলোর মধ্য দিয়ে কবি জীবনানন্দ দাশের ইতিহাস চেতনা প্রকাশ পায়। কবি ঐতিহাসিক চরিত্র তথা নগরের প্রসঙ্গ উল্লেখ করেছেন।

বিম্বিসার প্রাচীন ভারতের রাজা, যার শাসন ও নীতি পরবর্তীকালে মৌর্য্য সাম্রাজ্য প্রতিষ্ঠার ভিত্তিভূমি হিসেবে কাজ করে। বিম্বিসার গৌতম বুদ্ধের সমকালীন ও বন্ধু ছিলেন। তিনি বৌদ্ধ ধর্মের পৃষ্ঠপোষক ছিলেন এবং বিখ্যাত রাজগৃহ নগরী নির্মাণ করেন। ৪৯১ খ্রিস্টপূর্বাব্দে সিংহাসনের লোভে বিম্বিসার তার পুত্র অজাতশত্রুর দ্বারা হত হন। বিম্বিসারের মৃত্যুর আড়াই শতাব্দী পরে, ৩২২ খ্রিস্টপূর্বাব্দে চন্দ্রগুপ্ত মৌর্য ভারতীয় উপমহাদেশে মৌর্য সাম্রাজ্যের প্রতিষ্ঠা করেন। চন্দ্রগুপ্তের পরে বিন্দুসার এবং তার পরে তার ছেলে সম্রাট অশোক মগধ সাম্রাজ্য শাসন করেন।

একদা দীপ্তমান বিম্বিসার ও অশোকের রাজসভা আজ অন্ধকারে ঢাকা পরে গেছে। একদা আসমুদ্রহিমাচল বিস্তৃত সাম্রাজ্য কালের স্রোতে ভেসে ইতিহাসের ধূসর পৃষ্ঠায় বন্দি। কবি যেন বলতে চেয়েছেন যে স্থান-কাল-কর্ম-পরাক্রম নির্বিশেষে একদিন সকলের চলার পথ শেষ হবে, সকলেই পৃথিবীর বুকে ফিরে যাবে। কবি যেন ইতিহাসের অতীতে মানবজাতির ভবিষ্যতের আবছা এক প্রতিচ্ছবি দেখতে পেয়েছেন।